**Ministru kabineta noteikumu projekta “Grozījums Ministru kabineta 2009. gada 10. marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2009.gada 10.marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” (turpmāk – Noteikumu projekts) mērķis ir nodrošināt iespēju samazināt saskaņā ar Ministru kabineta 2009.gada 10.marta noteikumu Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”” (turpmāk – Noteikumi Nr. 221) IV.2 nodaļas nosacījumiem izmaksātā avansa maksājuma apmēru komersantam, kas saņem garantētu maksu par koģenerācijas elektrostacijā uzstādīto elektrisko jaudu, tādējādi samazinot arī valsts budžeta nākotnes izdevumus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācija par Māra Kučinska vadītā Ministru kabineta iecerēto darbību paredz obligātā iepirkuma komponentes (turpmāk – OIK) nepaaugstināšanu virs 26,79 EUR/MWh. Noteikumu projekts izstrādāts, pamatojoties uz Ministru kabineta 2017.gada 22. septembra rīkojuma Nr. 530 “Par konceptuālo ziņojumu “Kompleksi risinājumi elektroenerģijas tirgus attīstībai”” (turpmāk – rīkojums Nr. 530) 10.1.punktu, kurš paredz, ka Noteikumos Nr. 221 tiek veikti grozījumi nolūkā noteikt kārtību, kādā komersanti, kuri saņem garantētu maksu par koģenerācijas elektrostacijā uzstādīto elektrisko jaudu un kuru uzstādītā elektriskā jauda ir lielāka par 100 MW, var daļēji atteikties no atlikušajā atbalsta periodā garantētās maksas par koģenerācijas elektrostacijā uzstādīto jaudu, par to saņemot vienreizēju maksājumu. Ar Noteikumu projektu tiek precizēti Noteikumu Nr. 221 IV.2 nodaļas nosacījumi. Noteikumu projekts izstrādāts pēc ministru prezidenta biedra, ekonomikas ministra iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2017.gada 22.septembra rīkojuma Nr.530 ,,Par konceptuālo ziņojumu “Kompleksi risinājumi elektroenerģijas tirgus attīstībai”” (turpmāk – rīkojums Nr.530) 10.1.punktu, tika pieņemti Ministru kabineta 2017.gada 3.oktobra noteikumi Nr.608 “Grozījumi Ministru kabineta 2009.gada 10.marta noteikumos Nr.221 “[Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā](https://likumi.lv/ta/id/189260-noteikumi-par-elektroenergijas-razosanu-un-cenu-noteiksanu-razojot-elektroenergiju-kogeneracija%22%20%5Ct%20%22_blank)”” (turpmāk – Noteikumi Nr. 608) ar mērķi noteikt kārtību, kādā komersanti, kuri saņem garantētu maksu par koģenerācijas elektrostacijā uzstādīto elektrisko jaudu un kuru uzstādītā elektriskā jauda ir lielāka par 100 MW, var daļēji atteikties no atlikušajā atbalsta periodā garantētās maksas par koģenerācijas elektrostacijā uzstādīto jaudu, par to saņemot vienreizēju maksājumu.Noteikumu Nr. 608 pieņemšanas rezultātā saskaņā ar Noteikumu Nr.221 56.23 punktu vienreizējo maksājumu veido divas daļas, par kuru apmēru lemj Ministru kabinets. Pirmā daļa nepārsniedz vienu trešdaļu no kopējā apmēra, tiek izmaksāta komersantam kā kompensācija izmaksas gadā un komersanta grāmatvedības dokumentos ir grāmatojama kā attiecīgā gada ieņēmumi. Atlikusī daļa tiek izmaksāta kā avansa maksājums un komersanta grāmatvedībā ir atzīstama kā ieņēmumi proporcionāli saistību izpildei līdz atbalsta perioda beigām.Pašreizējā situācijā Noteikumi Nr.221 neparedz, ka, balstoties uz komersanta iesniegumu, Ministru kabinets varētu pārskatīt 56.23 punktā minētā avansa saistību izpildi attiecībā uz atlikušās avansa daļas izmaksu pa gadiem. Tādējādi vienreizējā maksājuma rezultātā veiktajam avansa maksājumam ir ilgtermiņa ietekme uz valsts budžeta izdevumiem[[1]](#footnote-2). Lai būtu iespējams šādu ilgtermiņa ietekmi (valsts budžeta izdevumus un to ietekmi uz fiskālo telpu) perspektīvā mazināt, Noteikumu projektā paredzēta iespēja, ka balstoties uz tā komersanta iesniegumu, kurš ir izmantojis Noteikumu Nr.221 IV2. nodaļā noteiktās tiesības un par kuru izmantošanu ir pieņemts administratīvais akts, Ministru kabinets var lemt par 56.23 punktā minētā avansa saistību izpildes pārskatīšanu attiecībā uz atlikušās avansa daļas izmaksu pa gadiem. Šādā gadījumā Ministru kabinets lemtu par grozījumiem sākotnējā administratīvajā aktā.Šāda risinājuma īstenošana praksē līdz ar iespēju samazināt valsts budžeta nākotnes izdevumus1 (un palielināt fiskālo telpu) vienlaikus ļautu attiecīgu vienreizējā avansa daļas samazinājumu ātrāk atzīt kā ieņēmumus komersanta grāmatvedībā. Risinājums dotu iespēju nodrošināt AS “Latvenergo” papildu dividendes OIK ierobežošanai 22,68 *euro*/MWh apmērā vidējā termiņā. Savukārt bez šī risinājuma rodas problēmas ar OIK ierobežošanu 2020. gadā.Svarīgi norādīt, ka Noteikumu projekta konstrukcija neietekmē Noteikumu Nr.221 IV.2 nodaļas nosacījumus attiecībā uz vienreizējā maksājuma apmēru un attiecīgi nepalielina visā atbalsta periodā izmaksājamā valsts atbalsta kopējo intensitāti komersantam, kurš ir izmantojis Noteikumu Nr.221 IV2. nodaļā noteiktās tiesības. Tādējādi Noteikumu projektā paredzētajām tiesībām nav ietekmes uz koģenerācijas elektrostacijas kopējās kapitālieguldījumu iekšējās peļņas normas lielumu. Tāpat Noteikumu projektā paredzētās tiesības nemaina komersanta pienākumu nodrošināt koģenerācijas elektrostacijas darbību visā atlikušajā atbalsta periodā atbilstoši tiem nosacījumiem, kas tam ir bijuši saistoši līdz pieteikuma iesniegšanai saskaņā ar Noteikumu Nr.221 56.24 punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ražotāji, kas saskaņā ar Noteikumu Nr.221 56.22 punktu izmanto tiesības valsts garantētās maksas par koģenerācijas elektrostacijā uzstādīto elektrisko jaudu saistību samazināšanai, saņemot vienreizēju diskontētu maksājumu.Sabiedrība kopumā, ņemot vērā, ka pēc Noteikumu projekta pieņemšanas Ministru kabinets, balstoties uz komersanta iesniegumu, varēs lemt par atlikušā avansa maksājuma samazināšanu, kas savukārt ietekmēs tā īpatsvara samazināšanos valsts budžeta izdevumos ilgtermiņā 1. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā iekļautā risinājuma īstenošana paredz, ka ar Ministru kabineta lēmumu var samazināt valsts budžeta ilgtermiņa izdevumus1.Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms, jo ar noteikumu projektu radītās administratīvās izmaksas (naudas izteiksmē) gada laikā nepārsniedz 2000 *euro*. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar . |
| 3. | Cita informācija | Noteikumu projekts ievēro EK paziņojumā “Kopienas pamatnostādnes par valsts atbalstu vides aizsardzībai” (ES OV C/82, 01.04.2008.) izklāstītos nosacījumus, atbilstoši kuriem atbalstu vides jomā var uzskatīt par saderīgu ar iekšējo tirgu saskaņā ar EK līguma 87.panta 3.punkta c) apakšpunktam. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2018.gada 28.februārī Ekonomikas ministrijas mājaslapā publicēts ministru prezidenta biedra, ekonomikas ministra paziņojums, ka AS “Latvenergo” virspeļņa ir jānovirza elektroenerģijas obligātās iepirkumu komponentes izmaksu segšanai.2018.gada 16.aprīlī plašsaziņas līdzekļos nonāca paziņojums, ka Koalīcijas padome ir vienojusies par obligātā iepirkuma komponentes maksājumu samazināšanu, novirzot šim mērķim AS "Latvenergo" virspeļņu. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz pārvaldes funkciju paplašināšanu un jaunu valsts institūciju veidošanu |
| 3. | Cita informācija | Nav |

Ministru prezidenta biedrs,
ekonomikas ministrs Arvils Ašeradens

Vīza:

Valsts sekretārs Ēriks Eglītis

1. Pēc Eiropas Nacionālo Kontu Sistēmas uzskaites metodes [↑](#footnote-ref-2)